Har du de rigtige varer på hylderne, og følger du tidens outdoor trend? På Formland vil en række bloggere, stylister og influenter give deres bud på de mest trendy produkter på områderne GREEN ESCAPE og SELECTED BY.
En række influenter fra ind- og udland vil på Formland 16.-19. august 2018 inspirere de besøgende ved at give deres personlige bud på stil og produkter på områderne GREEN ESCAPE og SELECTED BY.
- Stil er personlig og individuel, og vi er meget spændte på at se resultatet, når udvalgte bloggere, stylister og influenter giver deres personlige bud på tidens mest eftertragtede produkter. På GREEN ESCAPE bliver der skabt små outdoor-universer, og på SELECTED BY har influenter håndplukket deres favoritter, så de besøgende kan hente inspiration til at bruge udstillernes produkter ude i butikkerne og forhåbentlig øge salget med de rigtige varer på hylderne, siger Mai-Britt Risvig Flyvholm, projektleder på Formland.
Inspiration til outdoor-oaser
På området GREEN ESCAPE hyldes outdoor-trenden. Her vil seks bloggere, stylister og influenter dyste i konkurrencen om at skabe den skønneste outdoor-oase. På Formlands åbningsdag vil et dommerpanel bestående af forfatter og foredragsholder Signe Wenneberg, trendekspert og ejer af Eckmann Studio, Anette Eckmann og Stig Lauritsen, havedesigner hos Paradehuset, kåre vinderen.
Influenternes favoritter udstilles
Influenterne får også frit spil, når Formland gentager succesen med området SELECTED BY, hvor ti af branchens største influenter fra ind- og udland udvælger deres personlige bud på favoritter og must-haves fra udstillerne på messen.
Udstillingen finder sted i gangen foran Hal E, hvor de besøgende kan hente inspiration i de håndplukkede produkter. Deltagerne er blandt andre den verdenskendte interiørblogger Holly Becker (decor8), Sveriges trendguru Stefan Nilsson (Trendstefan), Marlene Marie Møller (Boligcious) og boligredaktør Signe Munk Lund (Alt Interiør).
Influenter skaber personlige outdoor-oaser på Formland /Default.aspx?ID=2723&newsid=1481&M=NewsV2&PID=14701